**A Szlovák Református Keresztyén Egyház Tanyi Egyházközségének**

**M. A. de Ruyter Napközi otthona**

**Házirend**

**Kidolgozta**: Mgr.Csécs Ildikó

Dátum: 2021. 7.1. Aláírás:

**Schválil**: Mgr. Csík György PhD.

Jóváhagyás: 2021. 7.1. Aláírás:

Érvényessége: 2021. 7.2.

**I. A házirend célja, hatálya**

**Általános rendelkezések**

A házirend célja, hogy meghatározza a Nappali Intézmény belső rendjét és tájékoztasson az alapvető szabályokról a Tt. 448/2008. számú törvénye A szociális szolgáltatásokról és a Tt. 455/1991. számú, a kisvállalkozásokról szóló törvényének módosításáról és kiegészítéséről. E szabályok ismerete és elfogadása

feltétlenül szükséges ahhoz, hogy megfelelő minőségben tudjuk nyújtani szolgáltatásainkat. A hangsúly a következő területekre összpontosul:

* az emberi tisztesség
* a kliens igényei
* a kliens szociális helyzete, kapcsolatai, családja és közössége
* professzionális hozzáálás
* minőségi szolgáltatás.

A házirend mindannyiunk számára egyformán iránymutató, megköveteli a közösségi lét általános szabályainak megtartását, az intézményi vagyon védelmét, a tagok és a személyzet egymás iránti kölcsönös megbecsülését. A dolgozók szakmai munkájukat ennek szellemében kötelesek végezni.

A házirend hatálya kiterjed az intézmény ellátását igénybevevőkre, az intézmény alkalmazottaira, az ott tartózkodó valamennyi idegen személyre.

**II. Az ellátás igénybevétele**

A Szlovákiai Református Egyház Tanyi Egyházközség M. A. de Ruyter nappali ellátója (napközi otthon) szociális szolgáltatásokat nyújt olyan természetes személyeknek, akik más személyek segítségére szorulnak a 3. számú törvénymelléklet értelmében, de intézményi szociális szolgáltatásra csak a nap egy meghatározott időszakában van szükségük. A napközi otthon szolgáltatásai:

* a segítséget a más személy segítéségre szorulónak,
* a szociális tanácsadást,
* a szociális rehabilitációt, a
* az étkezést,

b) biztosítja

* a munkaterápiát,
* a szakköri tevékenységet.

A napközi otthon szociális tanácsadást nyújt a családoknak és egyéb természetes személyeknek is, akik a segítségükre szoruló természetes személy ellátását biztosítják otthoni környezetében, a szociális rehabilitációban való közreműködés céljából.

Az alkalmazottak és a kliensek kötelesek betartani a házirendet, amely a békés és zavartalan együttélés és együttműködés biztosításának alapja. Az intézmény köteles tiszteletben tartani az ellátottak személyiségi jogait, szabad vallásgyakorláshoz való jogát, valamint az élethez, az emberi méltósághoz, a testi épséghez, a testi-lelki egészséghez való jogát.

Abban az esetben, ha olyan kliens szegi meg a házirendet, aki cselekvőképtelen az intézmény vezetője azonnali hatállyal jelenti a kliens törvényes képviselőjének valamint az ez irányban hozott megfelelő óvintézkedésekről is tájékoztatja.

Bizalmas intézménye – minden kliensnek joga van megválasztani bizalmasát, akiben megbízik. A bizalmassal kötött írásbeli megegyezés másolatát a napközi otthon vezetőjének átadja, mely tartalmazza a bizalmas nevét, lakhelyét, születési dátumát, telefonszámát és email címét. Bizalmas intézményének a célja, hogy a kliens szabadságához és emberi méltóságához való joga biztosítva legyen ily módon is. A napközi otthon alkalmazottai segítséget nyújtanak a családdal, közösségekkel való kapcsolattartásban.

**III. Az ellátás igénybevételének folyamata**

A nappali ellátásra jogosult minden érdeklődő, ill. törvényes képviselője, vagy hozzátartozója elérhető módon és érthető formában tájékoztatást kap a nappali ellátás tartalmáról és feltételeiről. A tájékoztatás történhet személyesen, telefonon, ill. elektronikusan vagy levél formájában. Az érdeklődéskor a leendő kliens igényeit is felmérik. Az igénylés folyamatáért, információ nyújtásáért, ill. a jogviszony megszüntetéséért az intézmény vezetője a felelős.

**IV. A jogviszony létrejöttének feltételei**

Az az érdeklődő, ill. törvényes képviselő, vagy hozzátartozó, aki szerződést szeretne kötni a szociális szolgáltatás nyújtására, írásbeli kérvényt nyújt be a községi hivatalban. Amint a városháza (községháza) kiadja a jogerős határozatot a ráutaltsági fokozatról, a napközi otthon megkötheti az érdeklődővel a szerződést. A szerződés megkötéséhez szükséges kérvény tartalmazza:

* a kliens utónevét és családi nevét, akinek a szociális szolgáltatást nyújtjtani fogják, születésének dátumát és tartózkodási helyének címét,
* a szociális szolgáltató elnevezését és a szociális szolgáltatás nyújtásának helyét, amit az érintett természetes személy kiválasztott,
* a szociális szolgáltatás fajtáját és formáját,
* a szociális szolgáltatás nyújtásának feltételezett kezdőnapját és a szociális szolgáltatásnyújtás idejét,
* jövedelem nyilatkozatot - ez nem vonatkozik arra a kliensre, aki a térítési díjat legalább a gazdaságilag indokolt költségek mértékeiben fogja téríteni
* a szociális szolgáltatásra való ráutaltságot kimondó jogerős végzést, ha ilyen kiadásra került.

A szociális szolgáltató a szociális szolgáltatást a szociális szolgáltatásnyújtásról szóló szerződés alapján nyújtja. A szociális szolgáltatásnyújtásról szóló szerződést olyan módon kell megkötni, hogy az a szociális szolgáltatás címzettje számára érthető legyen.

A nappali ellátó megköti a szerződést az érintett személlyel, ha van szabad férőhelye, ellenkező esetben a kérelmező várólistára kerül. Felszabadult hely esetén a kérelmező azonnal ki van értesítve, hogy nincs akadálya a szerződéskötésnek.

A 3 hónapos adaptációs időszak alatt mindkét fél felbonthatja a szerződést. Ha megváltoznak a szociális szolgáltatásnyújtási szerződés tárgyát képező tények, ezeket a szociális szolgáltatásnyújtási szerződéshez csatolt kiegészítésben lehet módosítani, ha a szerződő felek a szerződésben így állapodtak meg. Ha a szociális szolgáltatás térítési díjának meghatározására és fizetésére befolyással bíró döntő tényállás megváltozik, a napközi otthon és a szociális szolgáltatás címzettje köteles szerződés-kiegészítést kötni a szociális szolgáltatások nyújtásáról szóló szerződéshez. A szerződés a kliens adatlapjának része. Szerződésmódosítás csak írásban lehetséges. Az árlista a szerződés csatolmánya.

**V. Az intézményi jogviszony megszűnésének szabályai**

A kliens bármikor, indoklás nélkül is egyoldalúan felmondhatja a szociális szolgáltatás nyújtásáról szóló szerződést, a felmondási idő nem lehet több 30 naptári napnál.

A napközi otthon egyoldalúan az alábbi okokból mondhatja fel szociális szolgáltatás nyújtásáról szóló szerződést:

* a szociális szolgáltatás címzettje durván megsérti a szociális szolgáltatásnyújtási szerződéses kötelezettségeit főként azzal, hogy durván megsérti a jó erkölcsöket, ezzel megzavarja a társadalmi együttélés szabályait,
* nem fizeti be a szociális szolgáltatás szerződéses térítési díját,
* a kliens nem köti meg a szociális szolgáltatásnyújtási szerződés-kiegészítést
* a kliens indok nélkül nem látogatja az intézményt több mint 180 napig
* a napközi otthon működését alapvetően korlátozzák, vagy a nyújtott szociális szolgáltatás jellege változik meg úgy, hogy a szociális szolgáltatásnyújtási szerződés fenntartása a napközi otthonra nézve egyértelmű hátrányokkal járna,
* a község vagy a megye megszünteti a kliens szociális szolgáltatásokra való ráutaltsági állapotát.

A napközi otthon egyoldalú szerződésbontás esetén köteles a kliensnek írásban kézbesíteni a felmondást, amelynek tartalmaznia kell az indoklást is, valamint értesíti a kliens törvényes képviselőjét is.

**VI. A szolgáltatás ára és annak térítése**

A szociális szolgáltatás szerződéses térítési díját az aktuális árjegyzék tartalmazza, mely a klienssel kötött szerződés része. A kliens a térítési díjat a szerződésben foglalt módon fizeti, amelynek összege az igénybe vett szolgáltatások mennyiségétől függ.

A nem kiegyenlített díj a kliens halálával nem szűnik meg, hanem a szociális törvény értelmében a hagyatéki eljárás során a napközi otthon igényt tarthat rá. A díjat bármelyik hozzátartozó kifizetheti.

Túlfizetés esetén a térítési díjat a napközi otthon a kliensnek visszafizeti, vagy megegyezés alapján a következő kifizetési időszakban fog történni az elszámolás.

**VII. Segítségnyújtás**

A napközi otthon személyre szabottan, a kliens ráutaltsági fokozatát figyelembe véve végzi szociális szolgáltatás nyújtását.

Gondozást a szociális törvény 84. § 9. bekezdésének értelmében megfelelően képzett gondozó végezheti.

**VIII. Az alapszintű szociális tanácsadás**

A szociális tanácsadás olyan szaktevékenység, amely a kedvezőtlen élethelyzetben került kliens megsegítésére irányul.

Az alapszintű szociális tanácsadás felméri a kliens, a család vagy közösség/csoport problémáinak jellegét, alapvető tájékoztatást nyújt a problémák megoldásának lehetőségeiről és további szakirányú tanácsadást közvetít neki. Az alapszintű szociális tanácsadás része minden, e törvény alapján nyújtott szociális tanácsadói tevékenységnek. Szociális tanácsadást a kliens kérése nélkül is biztosítja a szociális munkás, ha azt szükségesnek ítéli.

Az alapszintű szociális tanácsadás a kliens számárá mindig elérhető és térítésmentes.

**IX. Szociális rehabilitáció, munkaterápia és szakköri tevékenység**

A szociális rehabilitáció olyan szaktevékenység, amely a kliens önállóságának, függetlenségének, önellátó képességének helyreállítására irányul, meghatározott készségek begyakorlásával, vagy képességek aktivizálásával, az önellátás, a háztartásvezetés és alapvető szociális teendők során szükséges szokások erősítésével a családban és közösségben meglévő természetes források maximális kihasználása mellett. Ezek a tevékenységek elsősorban a segédeszközök használatának-, a háztartási teendők és a térbeli tájékozódás begyakorlására, valamint a szociális kommunikáció elsajátítatására irányul.

A szociális rehabilitáció a klienssel közösen meghatározott egyéni terv része. A meghatározott részcélok és célok egymásra épülnek és összefüggenek. A kiindulási pont a kliens aktuális állapota.

A munkaterápia olyan szaktevékenység, amelynek célja a munkavégzési szokások és készségek elsajátíttatása a klienssel a munkatevékenységek során, a fizikai és mentális munkavégzési képesség helyreállítása és fejlesztése, a társadalomba való beilleszkedés érdekében. A napközi otthon a tevékenység során mindig figyelembe veszi a kliensek életkorát.

Szakköri tevékenység a szociális törvény 18.§ 4.bekezdése értelmében kulturális-, társadalmi-, sport- és rekreációs tevékenységet jelent, amelynek célja a kliens képességeinek és készségeinek fejlesztése. A napközi otthon mindig figyelembe veszi a kliensek ez irányú kéréseit, valamint az életkorukat és egészségi állapotukat.

Az ellátottak részére a napközi otthon szabadidős programokat, napi elfoglaltságot, foglalkozási lehetőséget biztosít, amelyeken a részvétel önkéntes.

Szociális rehabilitáció**,** munkaterápia és a szakköri tevékenység a szociális szolgáltatás nyújtásának kiegészítő tevékenységi, amelyek egyéni és csoportos formában valósulnak meg. Erről feljegyzés készül. Ezen tevékenységek nyújtása a kliensek számára mindig térítésmentes.

**X. A pihenés alapelvei**

Az Egészségügyi minisztérium 259/2008-as számú rendelete alapján rendezte be a napközi otthon a helységeit. Az ellátottak az intézmény közös helyiségeit szabadon használhatják, ezenkívül minden kliens számára biztosított ágy a pihenésre, amelyhez az immobilis kliensek is hozzáférnek.

A dolgozók a kliensnek a személyes higéniájában való segítségnyújtás során biztosítják az intimitáshoz és az emberi méltósághoz való jog betartását, és amennyire csak lehetséges, ezeket a műveleteket más kliensek szemkontaktusán kívül kell elvégezni.

**XI. Étkezés**

A napközi otthon az étkezést külső beszállítóval biztosítja. Az étel elfogyasztására a közösségi helyiségben kerül sor, az erre kijelölt étkezőben. A kliensek az étel minőségével kapcsolatosan is kifejthetik véleményüket. Észrevételeit, panaszait, dícséretét kifejezheti szóban, írásban bármelyik alkalmazottnak, vagy anonim módon az erre kijelölt dobozban, mely a közösségi helyiségben van elhelyezve.

Indokolt esetben a kliens a nappali ellátó teraszán is elfogyaszthatja az ételt. Az aktuális étlap a faliújságon van elhelyezve.

**XII. Takarítás, mosás**

A napközi otthon helyiségeit az intézmény az alkalmazottai által biztosítja a takarítási harmonogram szerint. A kommunális hulladék elhelyezéséhez minden helyiségben szemétkosarak állnak rendelkezésre. Az egyéb hulladékok szelektív gyűjtése is biztosított.

A kliensek magatartásukkal hozzájárulnak a rend fenntartásához, főként azzal, hogy szándékosan nem szemetelnek és fenntartják a rendet. Probléma esetén figyelmeztetik a dolgozókat, akik helyreállítják a rendet.

A kliensek is részt vehetnek saját kérésre a közös helyiségek takarításában, ill. a szociális rehabilitáció és az individuális tervek keretén belül is sor kerülhet ezekre a tevékenységekre.

A mosás külső beszállítón keresztül történik.

**XIII. A kliensek alapvető kötelességei**

A kliensek kötelesek:

* respektálni az együttélés alapelveit, tevékenységeikkel és magatartásukkal nem korlátozhatják ill. nem veszélyeztethetik a többi klienst, ill. a dolgozókat a munkavégzésük során
* respektálják a napközi otthon napirendjét
* saját felelősségükre betartják a diétás étrendjüket, ill. az előírt gyógyszerek szedését
* betartják a személyes tisztálkodást, az időjárásnak megfelelően öltözködnek
* a biztonsági és tűzvédelmi szabályokat betartják, vészhelyzetben ezen előírások szerint viselkednek. Szükség esetén részt vesznek az ilyen jellegű oktatáson, ahol megismerkednek a betartandó előírásokkal.

A dolgozók figyelemmel kísérik, hogy a kliensek betartják-e a diétás étrendjüket, ill. az előírt gyógyszerek szedését, feljegyzik annak be nem tartását és konzultálnak ez ügyben a kliens gondozójával, családjával ill. a bizalmasával annak érdekében, hogy a klienst motiválják felelősségteljesebb viselkedésre.

Az intézményben tilos az alkohol fogyasztása. Dohányozni csak a kijelölt helyen lehetséges.

Kliensek tudatosan nem okozhatnak kárt az intézményben, ill. tisztán tartják az épület helyiségeit és környékét.

A kliens az épület elhagyását köteles jelenteni a dolgozóknak, valamint azt, hogy hol és mennyi ideig lesz távol. Abban az esetben, ha kliens cselekvőképtelen, vagy nem tud tájékozódni, a dolgozók biztosítják a kíséretet vagy személyesen, vagy a gondozó ill. családtag bevonásával. A napközi otthon nem zárt épületet jelent, viszont elsődleges szempont a kliens életének védelme és biztonsága abban a helyzetben, ha nem tud tájékozódni térben és időben.

A kliensek az épületben nem manipulálhatnak nyílt lánggal, vegyszerekkel, tisztítószerekkel, amelyek veszélyesek lehetnek az egészségükre. Csak az épületben engedélyezett elektronikus és més készülékek használata engedélyezett.

**XIV. Napi harmonogram**

A napközi otthon a kliensek igényeinek figyelembevételével állítja össze a napi harmonogramot, amely időrendben határozza meg a foglalkozásokat és a tevékenységekt (1. csatolmány). Elsődleges szempont a kliensek igényei és szükségletei, amely minden esetben elsőrendű és fontosabb a napi harmonogrammal szemben.

**XV. A napközi otthon által okozott kár**

A napközi otthon károkozás esetén köteles azt megtéríteni a kliensnek a szociális törvény 6. § 4. bekezdése értelmében. Ellenkező esetben a kliens panasszal élhet az intézménnyel szemben.

**XVI. Testi és nem testi korlátozás**

A napközi otthon kötelessége kliensei életét, egészségét és emberi méltóságát védeni.

A szociális szolgáltatások biztosítása során tilos a klienseket testi vagy szellemi értelemben korlátozni. A korlátozás csak akkor megengedett, ha a kliens vagy más személy élete vagy egészsége közvetlen veszélyben forog, de kizárólag arra az időre, ami a közvetlen veszély elhárítására szükséges.

1. Nem testi korlátozás eszközei:

* + verbális kommunikációt,
  + a kliens figyelmének elterelése vagy aktív meghallgatása a vészhelyzet elhárítása érdekében.

2. A testi korlátozás eszközei:

* + a különböző speciális fogások,
  + a kliens biztonságos helyiségben történő elhelyezée
  + a pszichiátria szakképesítésű szakorvos által rendelt gyógyszer beadása a vészhelyzet elhárítása érdekében.

Nem testi korlátozás eszközének alkalmazása előnyt élvez a klienssel szemben alkalmazott testi korlátozás eszközével szemben. A feltétlenül szükséges testi korlátozást a pszichiátriai szakképesítéssel rendelkező szakorvos rendeli el, hagyja jóvá előzetesen vagy utólag – azonnali hatállyal, és írásban véleményt mond róla az intézet szociális munkása is. Gyógyszer alkalmazása utólagosan nem hagyható jóvá.

A testi és szellemi korlátozás alkalmazását a klienssel szemben kötelezően be kell jegyezni az e célra létrehozott testi és szellemi korlátozások nyilvántartásába, amelyet a nappali ellátó kötelezően vezet. A korlátozási nyilvántartás tartalmazza a klienssel szembeni minden egyes korlátozó intézkedést a családi és utóneve, születésének pontos dátuma, a korlátozás okainak és módjának, dátumának és időtartamának feltüntetése mellett, valamint a körülmények leírását, amelyek a korlátozás alkalmazásához vezettek, az intézkedéseket, amelyeket a korlátozást előidéző helyzet megismétlésének elkerülésére foganatosítottak, a korlátozást azonnal vagy utólagos jóváhagyással elrendelő pszichiátriai szakképesítéssel rendelkező szakorvos családi és utónevét, a szociális dolgozó aláírását, aki a korlátozásról írásos jelentést tett, valamint az összes érintett személy által elszenvedett sérülések leírását. A napközi otthon köteles a kliens korlátozásáról szóló minden egyes feljegyzést és a korlátozási nyilvántartásban rögzített adatokat haladéktalanul jelenteni, vagyis a korlátozó eszközök alkalmazását követően: a minisztériumnak, a kliens törvényes képviselőjének vagy bírósági döntéssel kijelölt gondozójának.

1. csatolmány

**Napi harmonogram**

|  |  |
| --- | --- |
| **Óra** | **Tevékenységek** |
| 7:00 - 8:00 | Kliensek érkezése, egyéni tevékenységek az individális tervek szerint |
| 8:00 - 9:00 | egyéni tevékenységek az individális tervek szerint, egyéni hozzáálás a kliensekhez – szükség szerint |
| 9:00 –9:30 | Tízórai – készítése a kliensek bevonásával – elkészítés, terítés, kávé és tea felszolgálása |
| 9:30–9:45 | Olvasás a Szentírásból a napi ige szerint, biblioterápia |
| 9:45-12:00 | Csoportos foglalkozások – munkaterápia, termékek különböző technikákkal, kerti-, házi- és egyéb foglalkozások a szociális rehabilitáció keretén belül – az individuális tervek szerint a kulcsdolgozó vezetésével, szakköri tevékenységek a kliens kérése és választása alapján |
| 12:00 - 13: 00 | ebéd – felszolgálása a kliensek bevonásával – terítés, felszolgálás, takarítás |
| 13:00 - 15:00 | Szakköri tevékenység, séta, relaxálás, pihenés igény szerint |
| 15:00 - 15:15 | uzsonna – készítése a kliensek bevonásával – elkészítés, terítés, kávé és tea felszolgálása |
| 15:15 - 15:30 | Kliensek távozása az otthoni környezetbe |

.